Eesti (kindlustusselts)

Eesti (ka Eesti Vastastikuse Tule Vastu Kinnituse Selts, Eesti(maa) Vastastikune Tulekinnituse Selts, Eesti Kinnituse Selts ja Eesti Kindlustuse Selts) oli üks esimesi eestlaste asutatud kindlustusettevõtteid. 

Kindlustusseltsi asutasid 4. aprillil 1907 Tartus eesti soost majaomanikud. Seltsi loomist juhtisid toonased ärksamas rahvusliku liikumise tegelased (Jaan Tõnisson, Kaarel Parts jt). Esmalt piirduti vaid Tartu linna kinnisvara kindlustamisega, sealt laiendati tegevust vallasvarale ning kaupadele. Hiljem avati osakonnad teistes suuremates linnades. 1930. aastatel pakkus selts tule-, elu-, klaasi-, rahe- ja veokindlustust.Kindlustusselts "Eesti" 25-aastane. - Olion, nr 4, 1932, lk 121. 

22. aprilli 1936. aasta kindlustusasutuste seadusega nimetati ülemaalised kindlustusühistud ühistegelikeks kindlustusseltsideks. Seaduse põhjal anti neile õigus tegutseda kogu riigis kõikidel kindlustusaladel nii otse- kui ka edasikindlustuses, kui nende põhikapital oli vähemalt 50 000 krooni.

1940. aastal asus kindlustusselts hoonesse aadressil Suurturg 10, suurde neljakorruselisse majjaKinnltusselts „Eesti" Tartus uutes ruumides., Uus Eesti, nr. 28, 30 jaanuar 1940.

Ühistegelik Kindlustusselts „Eesti” eksisteeris kuni 1940. aastani. Seejärel natsionaliseeriti807. Natsionaliseerimisele kuuluvate kindlustusseltside nimestik., Riigi Teataja, nr. 85, 28 juuli 1940 erinevad kindlustusseltsid ja moodustati monopoolne Riiklik Kindlustus."100 aastat üleriigilist kindlustust Eestis" Eesti Päevaleht, 22. november 2007

Viited

Kategooria:Eesti kindlustusettevõtted
Kategooria:Eesti seltsid
Kategooria:Eesti ühistegevus
Kategooria:20. sajand Tartus